150 
ovu vrst fauni Hrvatskoga Primorja imamo takodjer zahvaliti 
prijatelju M. Baraču, koji mi je 14. kolovoza o. g. pisao: ,Doznao 
sam od njekoga riečkoga lovca, da je nazad pet godina ovdje 
(na Rieci) ubijena Alca torda, te da ju je dotični gospodin dao 
prirediti za pečenku. Na nesreću nije se mogao nauäiti riedke 
pečenke, jer da je odviše zaudarala po ribetini.“ — Nesretnik! 
Mi bismo bili rado poslali tomu gospodinu za tu riedku pticu, 
koju još neima naša zbirka, barem dva fazana iz gnjetinjaka 
grofa Bombelles-a. 
Ne možemo napokon da pri tom ne odamo tajnu, kako je 
gospodin M. Barač velik prijatelj nar. muzeja i lovac prvoga reda, 
te ne žali ni truda ni troška, da pribavi nar. zooložkomu muzeju 
u Zagrebu što više vrsti ptica primorske i pomorske faune. Gosp. 
je Barač za manje od godinu dana pribavio narodnomu zavodu 
300 eksemplara ptica iz Hrvatskoga primorja i Istre, tako da je 
primorska fauna zastupana u tolikom izboru i obilju prekrasnih 
eksemplara, kao što jamačno nije zastupana fauna jadranskoga 
mora niti u mletačkom, niti u tršćanskom, niti u ikojem muzeju 
Austro-Ugarske. 
Tek njegovim je trudom muzej dobio više eksemplara od 
onih vrsti, koje ne dolaze u nutrašnjoj Hrvatskoj, te su zato bile 
veoma slabo zastupane u ornitoložkoj zbirci nar. muzeja, ili je 
bio od njih tek po koji stariji eksemplar iz Dalmacije, kao što 
su n. pr.: grmusa bjelobrka (Sylvia subalpina Bonelli), grmuša 
mrkoglava (Sylvia orphaea Temm.), popić gluhi (Accentor collaris 
Scop.), svračak rusoglavi (Lanius auriculatus Miill.), strnadica 
cikavica (Emberiza cia Linn.), colica Zutokljuna (Pyrrhocorax al- 
pinus Linn.), morovran huholjac (Phalacrocoraz graculus Linn.), 
galeb hrvatski (Hydrocolaeus melanocephalus Natt.), galeb zaprtak 
(Hydrocolaeus minutus Pall.), zovoj mali (Puffinus anglorum 
Temm.) itd. 
Osim toga pribavio je gosp. Barač i takovih vrsti, koje još 
niesu bile zastupane nijednim eksemplarom u zbirci muzeja kao 
n. pr. galeb čukavac (Larus fuscus Linn.), čigra dugokljuna 
(Sterna sandvicensis Lath.) itd. 
Kamo sreće, da bi se nar. muzej u Zagrebu mogao podičiti 
kakvim drugim Baračem u Slavoniji i u Dalmaciji, ali žalibože 
n. p. neretvanske ptice, kao što i ptice naše glasovite „Obedske 
bare“ raznose se na sve strane svieta, dočim se nikako ne dadu 
krenuti na put u bijeli Zagreb. 
+-+. 
LT e de ita 
